CELEX: C2004/217/43
Language: da
Date: 2004-08-28 00:00:00
Title: Sag T-192/04: Sag anlagt den 28. maj 2004 af Flex Equipos de Descanso SA mod Kontoret for Harmonisering i det Indre Marked (Varemærker og Design)

28.8.2004   
            
            
               DA
            
            
               Den Europæiske Unions Tidende
            
            
               C 217/23
            
         Sag anlagt den 28. maj 2004 af Flex Equipos de Descanso SA mod Kontoret for Harmonisering i det Indre Marked (Varemærker og Design)
   (Sag T-192/04)
   (2004/C 217/43)
   Processprog: engelsk
   Ved De Europæiske Fællesskabers Ret i Første Instans er der den 28. maj 2004 anlagt sag mod Kontoret for Harmonisering i det Indre Marked (Varemærker og Design) af Flex Equipos de Descanso SA, Madrid (Spanien), ved lawyer R. Ocquet.
   Den anden part i sagen for appelkammeret var Legget & Platt, Inc.
   Sagsøgeren har nedlagt følgende påstande:
   
               —
            
            
               Afgørelse truffet den 18. marts 2004 af Første Appelkammer ved Kontoret for Harmonisering i det Indre Marked (Varemærker og Design) i sag R 333/2003-1 annulleres, og afgørelsen omgøres, for så vidt som den afviste det af indsigeren fremlagte bevis, og for så vidt som den forkastede indsigelse B-386088.
            
         
               —
            
            
               Sagen hjemvises til Harmoniseringskontoret, og dette pålægges at afvise registrering af EF-varemærkeansøgning nr. 1607167 »LURA-FLEX« for alle de af ansøgningen omfattede varer.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Legget & Platt, Inc.
            
         
               EF-varemærket, der søges registreret:
            
            
               Ordmærket »LURA-FLEX« for varer i klasse 6 og 20 (fjedersystemer til anbringelse i møbler, senge, madrasser og stolepolstring; møbler, senge, sengeudstyr, madrasser, …) (nr. 1607167).
            
         
               Indehaver af det i indsigelsessagen påberåbte varemærke eller tegn:
            
            
               Fabricas Lucia Antonio Betere SA, nu Flex Equipos de Descanso SA.
            
         
               Det i indsigelsessagen påberåbte varemærke eller tegn:
            
            
               De spanske varemærkeregistreringer for figurmærket »FLEX« for varer i klasse 6 og 20 (byggematerialer af metal, sengebunde af metal; senge, blandede madrasser med fjedre af metal, møbler, …) såvel som disse tegns omdømme for alle slags senge, madrasser og puder.
            
         
               Indsigelsesafdelingens afgørelse:
            
            
               Indsigelsen forkastes.
            
         
               Appelkammerets afgørelse:
            
            
               Afslag på klagen fra Flex Equipos de Descanso.
            
         
               Søgsmålsgrunde:
            
            
               Tilsidesættelse af regel 18, stk. 2, og regel 22, stk. 4, i Kommissionens forordning nr. 2868/95  (1) og af indsigerens ret til kontradiktion i medfør af forordningens regel 18 samt tilsidesættelse af artikel 8 i Rådets forordning nr. 40/94  (2).
            
         
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker.
   
      (2)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).